Rebo pungkasan

Rebo Pungkasan utawi Rebo Wekasan inggih punika istilah kanggé dinten Rebo terakhir ing sasi Sapar ing pananggalan Hijriyah.

Kagiyatan-kagiyatan ingkang dipun tindakaken ing dinten punika, antawisipun tahlilan (zikir sesarengan), sedhekah dhaharan arupi gunungan utawi slametan, kaliyan salat lidaf'il bala (tolak balak) sesarengan. Minangka perkembanganipun ing sawetawis kalangan Nahdlatul Ulama, salat lidaf’il bala punika éwah supados boten dipun niyataken kanggé mengeti Rebo Pungkasan, nanging dados salat sunat kados salat sanèsipun.Tradisi Rebo Pungkasan, Rabu Terakhir Bulan Safar.  dari situs emka

Ing Daérah Istiméwa Yogyakarta, Rebo Pungkasan dipun wontenaken ing Alun-Alun Jejeran, Wanakrama, Bantul. Upacara kasebat  dipun tindakaken ing Rebo Pungkasan sasi Sapar amargi ing tanggal kasebat, Mbah Kyai Usman Faqih (tokoh agami ing Plèrèt) ngawontenaken pepanggihan kaliyan Sri Sultan Hamengkubuwana I.

 Sajarah 
Tradhisi Rebo Pungkasan wonten Indonesia umumipun dipun estuni wiwit ing abad kaping 17 ing masa Walisanga ingkang ngrujuk ing satunggaling kadis ingkang nanggepi kapercayan wontenipun kesialan ing sasi Sapar. Déné sajarah Rebo Pungkasan ing Ngayogyakarta wonten sawetara vèrsi. Vèrsi kaping setunggal inggih punika gegandhèngan kaliyan pepanggihan Mbah Kyai Usman Faqih kaliyan Sri Sultan Hamengkubuwana I natkala njampèni tiyang-tiyang ingkang sakit kanthi cara ingkang dipun sebat "suwuk", inggih punika maosaken ayat-ayat saking Kuran wonten setunggal gelas toya, lajeng toya punika dipun unjuk. Vèrsi bentenipun minangka upacara ingkang dipun tindakaken wonten tempuran (panggènan pepanggihipun kalih lèpèn) lèpèn Gajah Wong kaliyan lèpèn Opak kanggé tolak balak salah satunggaling pageblug ingkang nglanda Kraton Mataram kanthi cara nglebetaken toya ajimat ingkang dipun angsal saking semedinipun Sultan Agung.

Wonten ugi vèrsi ingkang nyariyosaken bilih upacara tradhisional wonten tempuran lèpèn Gajah Wong kaliyan lèpèn Opak kasebat sesambetan kaliyan mitos Sultan Agung natkala ngawontenaken pepanggihan kaliyan panguwaos pasisir kidul, inggih punika Nyi Rara Kidul. Nanging amargi lajeng dipun raosaken ndadosaken pengaruh ingkang negatif, mila upacara punika dipun pindhahaken dados wujud arak-arakan gunungan lemper ingkang dipun iringi kirab.Tradisi Rebo Pungkasan yang Masih Lestari.  dari situs Tembi

 Kaistimewan Rebo Pungkasan 
jmpl|Acara Pethik Laut ingkang dipun wontenaken ing Banyuwangi.|223x223px
Dinten Rebo Pungkasan limrahipun dados wiwiting rerangkéan upacara adat Saparan ingkang bibar wonten dinten Jumuwah Kliwon ing sasi Mulud, kados upacara Sedhekah Kupat kaliyan Babarit ing laladan Sunda, kadosta Kecamatan Dayeuhluhur, Kabupatén Cilacap. Kaistimewan Rebo Pungkasan inggih punika amargi dinten punika satunggaling dinten ingkang boten gumantung kaliyan dinten pasaran utawi neptu kanggé nindakaken salah satunggaling upacara adat, ingkang pundhi wonten adat Kajawen dinten pasaran kaliyan neptu punika wigatos sanget kanggé kaslametan kaliyan kasaénan satunggal acara. Konon, Rebo Pungkasan punika dinten duginipun 320.000 sumber penyakit kaliyan 20.000 marabebaya. Mila kathahipun upacara ingkang dipun tindakaken ing dinten punika nggadhahi sipat tolak balak.

 Rebo Pungkasan ing tanah Jawi 
Rebo Pungkasan ugi dipun pengeti wonten pinten-pinten daérah ing Tanah Jawi, kadosta

 Sedhekah kupat ing tlatah Dayeuhluhur, Cilacap, Jawa Tengah. Ing acara punika, dipun damel gunungan kupat ingkang salajengipun dikirab. Sasampunipun konjuk donga sesarengan, kupat kasebat dipun dhahar sareng-sareng kaliyan panyarta, kalebet wargi ingkang ningali utawi miyos wonten acara punika.
 Sedhekah bumi ing Desa Suci, Gresik, Jawa Wétan. Acaranipun inggih punika tumpengan, kaliyan salat sunat sesarengan. Wonten ugi  ingkang nindakaken kegiyatan siram wonten sendhang ing wanci dalu. 
 Pethik laut Ing Kecamatan Kalipura, Banyuwangi, Jawa Wétan. Dinten Rebo Pungkasan dipun anggep minangka perayaan kalimpahan ulam. Perayaan punika ugi dipun anggep dados upaya kanggé nyegah balak dhateng para warigaluh natkala ing sagara.Rebo Pungkasan, Tradisi Syukuran Melimpahnya Ikan di Banyuwangi.  dari situs Detik
 Ngirab siram, ing daerah Cirebonan, Jawa Kilèn. Acara ngirab siram dipun wiwiti saking kalimrahan Sunan Kalijaga nyirami wargi ingkang sakit wonten lèpèn Drajat. Ngirab siram dados salah satunggaling kagiyatan saking rangkéan acara kadosta donga tolak balak, tawurji (sedhekah), kaliyan ndhahar apem.
 Saparan ing sawetawis daérah, upaminipun ingkang dipun wontenaken ing Pulésari, Turi, Sléman, ingkang rupinipun kirab gunungan kanthi nglibataken bregada prajurit kaliyan masarakat.
 Kaliyan wonten saking umat Islam ingkang nindakaken salat tartamtu.

Dhaharan ingkang dipun damel wonten upacara Rebo Pungkasan limrahipun inggih punika kupat, apem, kaliyan tumpeng. Wonten ugi ingkang ndamel lonthong bumbu ladan kaliyan bubur Sapar.jmpl|Bubur Sapar ingkang limrah dipun sajikaken ing Jawi utawi Madura.|pus

 Rujukan 

Kategori:Dina
Kategori:Kalèndher Jawa
Kategori:Budaya Jawa
Kategori:Warisan budaya
Kategori:WikiPusaka